शीर्षक: वो सवाल जिन्हें टालते नज़र आए राहुल-अखिलेश\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
ऐसे में दोनों नेताओं ने संयुक्त प्रेस कॉन्फ्रेंस करके बताया कि दोनों का उद्देश्य भारतीय जनता पार्टी के ख़िलाफ़ लड़ना है. 

दोनों युवा नेताओं का हाव-भाव काफी आत्मविश्वास भरा दिखा, दोनों मुस्कुराते हुए प्रेस कॉन्फ्रेंस में आए और तमाम सवालों का जवाब भी दिया. 

यूपी चुनाव का वो फैक्टर जो बदल सकता है सारे समीकरण

हालांकि इस दौरान दोनों नेताओं को कई मुश्किल सवालों का समाना करना पड़ा और वो ऐसे सवालों को टालते भी दिखे. 

गठबंधन का सबसे बड़ा पेंच

इस गठबंधन में सबसे बड़ा पेंच अमेठी और रायबरेली की विधानसभा सीटों के बंटवारों से जुड़ा है. लेकिन इससे जुड़े सवाल पर राहुल गांधी ने कहा कि ये गठबंधन का मुख्य मुद्दा नहीं है, आंतरिक मामला है, हम सुलझा लेंगे. वहीं अखिलेश यादव ने कहा कि अगर सब कुछ आज ही बता देंगे तो आप लोगों को आगे का मसाला कैसे मिलेगा?

ऐसा ही एक सवाल अखिलेश यादव से पूछा गया कि क्या 2019 में वे प्रधानमंत्री पद के लिए राहुल गांधी के चेहरे का साथ देंगे? इस सवाल पर अखिलेश यादव ने कहा कि सीएम तो पीएम पद की होड़ में नहीं हैं, अभी उसका समय नहीं है. बाद में ये सवाल फिर से पूछा गया तो अखिलेश ने कहा कि वो तब देखेंगे.

यूपी में क्या 'चवन्नी छाप' हो जाएगी कांग्रेस?

एक ऐसा सवाल भी सामने आया कि कांग्रेस और समाजवादी पार्टी के गठबंधन में भ्रष्टाचारी और गुंडागर्दी करने वाले एक साथ आ गए हैं, तो इसके जवाब में राहुल गांधी ने कहा इस गठबंधन में तो भारतीय जनता पार्टी शामिल ही नहीं है. 

हालांकि कुछ मौके ऐसे भी आए जो अखिलेश यादव के लिए सहज नहीं रहे. ऐसा एक सवाल कांग्रेस और बहुजन समाज पार्टी के संबंधों पर था?

इसका जवाब देते हुए राहुल गांधी ने कहा कि वे मायावती की बड़ी इज्जत करते हैं, कांशीराम की भी इज्जत करते हैं. 

इस मसले पर उत्तर प्रदेश के वरिष्ठ राजनीतिक पत्रकार शरत प्रधान कहते हैं, "ये बात अखिलेश के लिए तो सहज नहीं ही होगी, क्योंकि समाजवादी पार्टी और कांग्रेस के गठबंधन के मंच पर मायावती की तारीफ़ का क्या मतलब हो सकता है?"

शरत प्रधान इसके सांकेतिक मतलब की ओर भी इशारा करते हैं, "ये भी संभव है कि कांग्रेस बहुजन समाज पार्टी के साथ अपने संबंधों को बेहतर बनाने का विकल्प खुला रखना चाहती है ताकि आगे या फिर 2019 में समाजवादी पार्टी के बदले बहुजन समाज पार्टी से गठबंधन बन जाए. कांग्रेस दलितों को अपने खेमे में लाना चाहती है."

राहुल-अखिलेश...